Cuneiform Tablet Kt 88/k 346 (AKT 7a 17)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
IGI aḫ-ša-lim IGI en-um-a-šùr DUMU KÙ.GI-ṣí um-ma a-na-ku-ma a-na ú-zu-a-ma al-kam ṭup-pá-am ša ku-nu-uk kà-ri-im kà-ni-iš šé-me ṭup-pá-am ša ku-nu-uk kà-ri-im kà-ni-iš ma-aḫ-ri-šu-nu iš-me-ma um-ma a-na-ku-ma DUMU me-tim a-na-ku a-bi ṭup-pá-am ša ku-nu-uk kà-ri-im kà-ni-iš ša 1 ma-na 15 GÍN KÙ.BABBAR ṣa-ru-pí-im ša ar-nim ša a-bi-kà e-zi-ba-am um-ma ú-zu-a-ma a-bi-i i-ṣé-er kà-ri-im kà-ni-iš-ma i-a-tí KÙ.BABBAR té-ri-ba KÙ.BABBAR kà-ru-um li-ìš-qú-ul